永樂四年，於阿哈出之薦舉下，明朝廷授肇祖為建州衛都指揮使，朝鮮稱之謂建州衛斡朵裡，因致朝鮮之怨焉。九年，「猛哥帖木兒嘗侵慶源，畏其見伐，徙於鳳州。」十四年，明朝廷始立建州左衛於鳳州，以肇祖掌建州左衛事焉。二十二年，與建州衛遷於婆豬江之時，肇祖率眾還朝鮮境內舊居阿木河也。宣德八年，楊木答兀引嫌真兀狄哈酋弗答哈，葛多介來襲城寨，殺肇祖與長子阿古等。